ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร01650004785

อ้างอิงเลขที่รับแจ้ง 174121/65 
ผู้ใช้นาม "กลุ่มผู้ได้รับความเดือดร้อนซอยสาธุประดิษฐ์ 14" ได้มีหนังสือคำร้องขอความช่วยเหลือกรณีได้รับความเดือดร้อนจากเสียงดังรบกวน และขอให้ตรวจสอบการประกอบกิจการให้เช่าที่พัก เนื่องจากผู้ร้องแจ้งว่าผู้เช่าที่พักอาศัย ห้อง 712 บีเอสเฮ้าส์ เลขที่ 202/20 ถนนสาธุประดิษฐ์ 16 แขวงบางโคล่ เขตบางคอแหลม กรุงเทพมหานคร มีการมั่วสุมและส่งเสียงดังรบกวน โดยผู้ร้องได้เคยแจ้งให้สถานีตำรวจนครบาลวัดพระยาไกรตรวจสอบแล้ว หากแต่ปัจจุบันยังคงได้รับความเดือดร้อนอยู่ ประกอบกับประสงค์ให้หน่วยงานที่เกี่ยวข้องตรวจสอบการประกอบกิจการให้เช่าที่พักดังกล่าว
นั้น
// ฝ่ายสิ่งแวดล้อมและสุขาภิบาล สำนักงานเขตบางคอแหลม ได้ตรวจสอบข้อเท็จจริงเมื่อวันที่ 27 ธันวาคม 2565 ณ บีเอสเฮ้าส์ เลขที่ 6163 ซอยสาธุประดิษฐ์ 14 แขวงบางโคล่เขตบางคอแหลม จากการตรวจสอบสถานที่ตามที่ผู้ร้องแจ้งพบอาคารเลขที่ 67 (ห้อง712) มีการประกอบกิจการหอพักอาคารชุดให้เช่าห้องเช่า หรือห้องแบ่งเช่า หรือทำนองเดียวกัน และจากการสอบถามเจ้าของอาคารแจ้งว่าห้องดังกล่าวมีการดื่มสุราเปิดเพลงผ่านเครื่องขยายเสียงจริง แต่ไม่เป็นประจำทุกวัน และได้มีการตักเตือนผู้เช่าเป็นประจำห้ามส่งเสียงดังรบกวนในยามวิกาล เมื่อสอบถามผู้พักอาศัยบริเวณใกล้เคียงอาคารเลขที่ 202/36 ซึ่งอยู่ฝั่งตรงข้ามของอาคารที่ถูกร้องเรียนแจ้งว่าไม่ได้รับความเดือดร้อนเนื่องจากอาคารดังกล่าวมิได้มีการดื่มสุรา เปิดเพลงผ่านเครื่องขยายเสียงส่งเสียงดังรบกวนเป็นประจำ ทั้งนี้เพื่อเป็นการป้องกันเหตุเดือดร้อนรำคาญและดำเนินการให้เป็นไปตามกฎหมาย จึงได้ออกหนังสือแบบตรวจแนะนำของเจ้าพนักงานสาธารณสุข พ.ศ.2535 ให้ดำเนินการยื่นขออนุญาตประกอบกิจการกิจการหอพักอาคารชุดให้เช่าห้องเช่า หรือห้องแบ่งเช่า  หรือทำนองเดียวกัน ตามข้อบัญญัติกรุงเทพมหานคร เรื่อง กิจการที่เป็นอันตรายต่อสุขภาพ พ.ศ.2561 และพระราชบัญญัติการสาธารณสุข พ.ศ.2535 และที่แก้ไขเพิ่มเติม (ฉบับที่3) พ.ศ.2560 ได้กำชับให้เจ้าของอาคารดูแลตักเตือนผู้เช่าให้มีความระมัดระวังในการกระทำการใดๆที่ก่อให้เกิดเสียงดังรบกวนจนสร้างความเดือดร้อนแก่ผู้ที่พักอาศัยบริเวณใกล้เคียง
//ปัจจุบัน  02/03/2566 ผู้ร้องติดตามผลการดำเนินการ ผู้ร้องได้มีหนังสือคำร้อง แจ้งข้อมูลเพิ่มเติมกรณีขอความช่วยเหลือกรณีได้รับความเดือดร้อนจากเสียงดังรบกวน และขอให้ตรวจสอบการประกอบกิจการให้เช่าที่พักว่า ปัจจุบันผู้ร้องยังคงเดือดร้อนจากการส่งเสียงดัง ก่อกวอยู่ จึงประสงค์ให้ สถานีตำรวจนครบาลวัดพระยาไกรเข้าตรวจสอบ และให้หน่วยงานที่เกี่ยวข้องพิจารณาเพิกถอนใบอนุญาตกิจการหอพักดังกล่าว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata